Document ID: 31996R1559

ΚΑΝΟΝΙΣΜΟΣ (ΕΚ) αριθ. 1559/96 ΤΗΣ ΕΠΙΤΡΟΠΗΣ της 30ής Ιουλίου 1996 για αύξηση της ποσότητας της δασμολογικής ποσόστωσης κατά την εισαγωγή μπανανών που προβλέπεται στο άρθρο 18 του κανονισμού (ΕΟΚ) αριθ. 404/93 του Συμβουλίου για το 1996
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, περί κοινής οργανώσεως της αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 18 παράγραφος 1,
Εκτιμώντας:
ότι το άρθρο 18 παράγραφος 1 του κανονισμού (ΕΟΚ) αριθ. 404/93, θεσπίζει ότι, στην περίπτωση που η ζήτηση στην Κοινότητα, η οποία καθορίζεται με βάση το προβλεπόμενο ισοζύγιο που αναφέρεται στο άρθρο 16 αυξάνει, αυξάνεται ανάλογα η δασμολογική ποσόστωση 7
ότι η Επιτροπή, με την απόφασή της 96/473/ΕΚ (3), καθόρισε το προβλεπόμενο ισοζύγιο παραγωγής και καταναλώσεως στην Κοινότητα, καθώς και των εισαγωγών και των εξαγωγών 7 ότι από το ισοζύγιο αυτό προκύπτει, ιδίως, η αύξηση της κοινοτικής ζήτησης μετά από την προσχώρηση στην Κοινότητα της Αυστρίας, της Φινλανδίας και της Σουηδίας 7
ότι στις 4 Απριλίου 1995, η Επιτροπή υπέβαλε στο Συμβούλιο πρόταση για να προσαρμοστεί η ποσότητα της δασμολογικής ποσόστωσης κατά την εισαγωγή μπανανών μετά από την προσχώρηση των νέων κρατών μελών (4) 7 ότι παρά τις προσπάθειες που κατέβαλε η Επιτροπή, μέχρι σήμερα το Συμβούλιο δεν έλαβε απόφαση επί της προτάσεως αυτής 7 ότι η Επιτροπή, προκειμένου να ικανοποιήσει τη ζήτηση της καταναλώσεως και να προλάβει σοβαρές διαταραχές της κοινοτικής αγοράς οδηγείται στο να αυξήσει τη δασμολογική ποσόστωση βάσει των στοιχείων του προσωρινού ισοζυγίου 7 ότι πρέπει να αποκλεισθεί από την αύξηση αυτή η συμπληρωματική ποσότητα που καθορίζεται από τους κανονισμούς της Επιτροπής (ΕΚ) αριθ. 127/96 (5) και (ΕΚ) αριθ. 822/96 της Επιτροπής (6) για την αντιμετώπιση των συνεπειών των τοπικών θυελλών Iris, Luis και Marilyn 7
ότι η επιτροπή διαχειρίσεως μπανανών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η δασμολογική ποσόστωση εισαγωγής μπανανών τρίτων χωρών και μη παραδοσιακών ΑΚΕ, που προβλέπεται στα άρθρα 18 και 19 του κανονισμού (ΕΟΚ) αριθ. 404/93, καθορίζεται για το 1996 σε 2 553 000 τόνους σε καθαρό βάρος, μη λαμβανομένης υπόψη της συμπληρωματικής ποσότητας των 72 440 τόνων που καθορίστηκε από τους κανονισμούς (ΕΚ) αριθ. 127/96 και (ΕΚ) αριθ. 822/96.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 1996.

Labels: 3
17
5